stanford-oval/wikipedia huggingface dataset:
התיאטרון הלאומי (בודפשט)
התיאטרון החדש

זהו המוסד הראשון שהוקם ממש כתיאטרון לאומי בבודפשט, ושבנייתו נועדה במקור למטרה זו, ולא הוקם באופן ארעי. ב־1 באוגוסט 2000 הוקם התיאטרון על ידי המדינה ופועל כחברת מניות פרטית מוגבלת ונמצא תחת שליטתו הישירה של המשרד הממשלתי למשאבי אנוש. אף על פי שהתיאטרון החדש איננו היורש של התיאטרון הלאומי שנפתח בשנת 1837 - ששמו שונה חודש לאחר מהקמתו ל"תיאטרון ההונגרי של פשט" אף על פי שעל פי החלטת הפרלמנט תפקידו האמנותי היה להעריך את יוצרי "ספרות התיאטרון ההונגרית והאוניברסלית" התיאטרון הלאומי החדש כיום ממשיך את מסורתו ארוכת השנים.
הבניין של התיאטרון החדש הוקם על מגרש בבעלות המדינה.
הבנייה נמשכה מספטמבר 2000, כמעט 16 חודשים.
הצגת חנוכת הבית הייתה מחזהו של אימרה מדאץ': טרגדיית האדם, בבימויו של יאנוש סיקורה.
לקריאה נוספת

מסמך הייסוד Dr. Hiller István: Az intézmény alapító okirata, Nemzeti Erőforrás Minisztériuma - 2008. december 23.
A Nemzeti Színház 150 éve. Szerk. Kerényi Ferenc. Budapest: Gondolat (1987)
תולדות התיאטרון הלאומי Rédey Tivadar: A Nemzeti Színház történet / Az első félszázad - 1937. (Online változat a MEK-ben)
National Theatre in the Hungarian Theatrical Lexicon (György, Székely. Magyar Színházművészeti Lexikon. Budapest: Akadémiai Kiadó,,
László, Kósa. A cultural history of Hungary. Budapest: Osiris Kiadó, 1998. ISBN 978-963-13-4836-1
Nemzetiszinhaz.hu article - A brief article at the building, the garden, and a historical overview the on the official homepage (en)
Sulinet.hu article - An article on the history of the building on Sulinet.hu (hu)
Index.hu article - An article detailing the demolition of the People's Theatre in 1965 (hu)))
הערות שוליים

↑  Széchenyi István: Magyar játékszínrül fakszimile kiadás, Betuska-Schultz Hedvig utószójával és jegyzeteivel, Színháztörténeti könyvtár, Új sorozat 4., library.hungaricana.hu – 1976
↑  Ring Orsolya: A Nemzeti Színház lebontása és felépítése körüli politikai döntéshozatal elemzése 1945-1989 (53-76. old.), Regio 16. évfolyam 4. szám, epa.oszk.hu – 2005.
| --- | --- |
בקרת זהויות :  VIAF: 146660446   WorldCat (עם VIAF): 146660446
ולדימיר זומר

| --- | --- |
אין תמונה חופשית
 לידה:  28 בפברואר 1921 דולני ייז'טין, צ'כיה 
 פטירה:  8 בספטמבר 1997 (בגיל 76) פראג, צ'כיה 
 מוקד פעילות:  צ'כיה 
 מקום לימודים:  הקונסרבטוריון של פראג 
 סוגה:  מוזיקה קלאסית 
 שפה מועדפת:  צ'כית 
 כלי נגינה:  כינור 
 בן או בת זוג:  אולגה זומרובה 
 צאצאים:  יאקוב זומר 
 פרופיל ב-IMDb
 
ולדימיר זומר (בצ'כית: Vladimír Sommer, ‏28 בפברואר 1921 - 8 בספטמבר 1997) היה מלחין צ'כי מדולני ייז'טין ליד מוסט.
זומר החל את לימודיו בקונסרבטוריון של פראג, שם למד כינור אצל בדז'יך וולדן והלחנה אצל קארל יאנאצ'ק. הוא המשיך בלימודיו באקדמיה לאמנויות הבימה של פראג אצל פבל בוז'קובץ'. משרתו הראשונה הייתה כמורה להלחנה ובמשך הזמן התמנה לפרופסור במחלקת המוזיקה של אוניברסיטת קארל בפראג. זומר כתב שלוש סימפוניות, אוברטורה, קונצ'רטו לצ'לו וקונצ'רטו לכינור, מוזיקה קאמרית ויצירות למקהלה. הוא מת בשנת 1997 בפראג.
יצירות נבחרות

סונאטה לשני כינורות, 1948
קונצ'רטו לכינור בסול מינור, 1950
"אנטיגונה", אוברטורה לטרגדיה של סופוקלס, 1957
"סימפוניה ווקאלית" לקונטראלטו, קריין, מקהלה ותזמורת, 1958
"הנסיך באיאיה", סוויטה תזמורתית, 1970
"סימפוניה לכלי מיתר", 1977
"סימפוניית רקוויאם" לסולנים, מקהלה ותזמורת, 1978
קונצ'רטו לצ'לו ותזמורת, 1979
סונאטה לפסנתר, 1980
רביעיית מיתרים בסי מז'ור, 1981
רביעיית מיתרים ברה מינור
וידאל הצרפתי (השלישי)

רבי וידאל הצרפתי השלישי, (כ"ז באלול ה'שצ"א, 24 בספטמבר 1631 – י"ד בכסלו ה'תס"ד, 22 בנובמבר 1703) כיהן כרב ומורה צדק בעיר פאס, וכחבר בית הדין בעיר. בן למשפחת צרפתי, משפחת רבנים בפאס.
חייו

נולד לאביו רבי יצחק הצרפתי בפאס. ידוע כנין ונכד לרש"י ורבנו תם ודרכו לדוד המלך.
תיקן תקנות רבות בעיר פאס, יחד עם הרבנים הרב מנחם סירירו, הרב סעדיה אבן דנאן, ואביו רבי יצחק הצרפתי, והרב עמנואל סירירו. בשנת ה'תנ"ז הדיינים היחידים שהיו בפאס הם רבי וידאל הצרפתי, ורבי מנחם סירירו, ולאחר מכן (כעבור שנה) הוסיפו עוד דיינים. בתקופה מאוחרת יותר, היו רבי וידאל ורבי סעדיה אבן דנאן הדיינים היחידים בעיר. חלק מתקנותיו התקבלו בפאס, מקנס, תטואן. היה אחד מרבותיו הגדולים של רבי יהודה בן עטר.
חיבוריו

שאלות ותשובות - חלקן נדפסו בשו"ת משפט וצדקה ביעקב. וחלקן בכתבי יד.
כתבי יד - עדיין לא ראו אור
ראו גם

יהדות פאס
הערות שוליים

1 2  ע"פ תיעודו של מהר"י בן נאיים ב ספר מלכי רבנן אות ו' עמוד ל"א. וכ"כ בספר אדרת אליהו (לרבי אליהו הצרפתי) - בהקדמה "משפחתו".
↑  עיין בערך משפחת "צרפתי".
↑  ראו תקנות חכמי פאס תקנה נ ואילך.
↑  ראו: "מלכי רבנן". עמוד ל"א אות ו'.
↑  ע"פ תיעודו של מהר"י בן נאיים. ב ספר מלכי רבנן דף ל"א עמוד א'.
המלט (סרט, 1913)

| --- | --- |

כרזת הסרט
 מבוסס על:  המחזה "המלט" מאת ויליאם שייקספיר
 בימוי:  היי פלאמב 
 הופק בידי:  ססיל מ. הפוורת'
 שחקנים ראשיים:  ג'ונסטון פורבס-רוברטסון אלכס סקוט-גאטי גרטרוד אליוט וולטר רינגהם
 צילום:  Geoffrey Faithfull 
 מדינה:  הממלכה המאוחדת 
 חברת הפקה:  Walton Studios 
 הקרנת בכורה:  22 בספטמבר 1913
 משך הקרנה:  64 דק' 
 שפת הסרט:  סרט אילם (כתוביות באנגלית)
 סוגה:  סרט אילם, סרט דרמה 
 דף הסרט ב־IMDb
 
ג'ונסטון פורבס-רוברסטון בתפקיד המלט וס. א. קוקסון בתפקיד הורציו
המלט (באנגלית: Hamlet) הוא סרט אילם בריטי משנת 1913 בבימויו של היי פלאמב ובכיכובם של ג'ונסטון פורבס-רוברטסון, גרטרוד אליוט ושל וולטר רינגהם. הסרט הוא עיבוד של המחזה "המלט" מאת ויליאם שייקספיר בהפקת הפוורת' קומפני, והוא מבוסס על ההצגה שהועלתה בתיאטרון דרורי ליין בשנת 1913.
צוות השחקנים

ג'ונסטון פורבס-רוברטסון – המלט
גרטרוד אליוט – אופליה
וולטר רינגהם – קלאודיוס
אדליין בורן – גרטרוד
ג'. ה. ברנס – פולוניוס
ס. א. קוקסון –הורציו
אלכס סקוט-גאטי – לארטס
גרנדון בנטלי – פורטינברס
מונטגו רתרפורד – כומר
ג'. ה. ריילי – הקברן
פרסי רודס – רוח הרפאים
רוברט אטקינס – מרצלוס
אריק דילדו – ריינלדו
ריצ'רד אנדין – השחקן השני
ג'ורג' הייס – אוסריק
ס. ט. פירס – הקברן השני
אוליב ריצ'רדסון – השחקנית המלכה
אי איי רוס – גילדנשטרן
הערות שוליים

↑  Hamlet (1913) Film details
המלט (סרט, 1912)

| --- | --- |
 מבוסס על:  המחזה "המלט" מאת ויליאם שייקספיר
 בימוי:  ויליאם ברקר צ'ארלס ריימונד
 הופק בידי:  ויליאם ברקר
 שחקנים ראשיים:  צ'ארלס ריימונד דורותי פוסטר קונסטנס באקנר
 צילום:  ויליאם ברקר
 מדינה:  הממלכה המאוחדת 
 חברת הפקה:  Barker Motion Photography
 הקרנת בכורה:  ארצות הברית 1912
 משך הקרנה:  20 דקות
 שפת הסרט:  סרט אילם (כתוביות באנגלית)
 סוגה:  סרט אילם, סרט דרמה 
 דף הסרט ב־IMDb
 
המלט (באנגלית: Hamlet) הוא סרט אילם בריטי משנת 1912 בבימויו של צ'ארלס ריימונד. בסרט מככבים ריימונד עצמו, דורותי פוסטר, וקונסטנס באקנר. זהו עיבוד למחזה "המלט" מאת ויליאם שייקספיר.
צוות השחקנים

צ'ארלס ריימונד – המלט
דורותי פוסטר – אופליה
קונסטנס באקנר – גרטרוד
הערות שוליים

↑  "Hamlet (1912)". BFI.
ערך זה הוא קצרמרבנושא סרטים. אתם מוזמנים לתרום לוויקיפדיה ו.
התיאטרון היהודי הממלכתי בבוקרשט

| --- | --- |
בנין התיאטרון הממלכתי היהודי בבוקרשט, שהוקם בשנת 1948. בבניין זה פעל בשנים 1941–1945 תיאטרון יהודי בשפה הרומנית בשם "באראשואם"
 מידע כללי
 סוג:  חברת תיאטרון 
 מדינה:  רומניה 
 קואורדינטות:  44°25′46″N 26°06′38″E﻿ / ﻿44.429391666667°N 26.110522222222°E﻿ / 44.429391666667; 26.110522222222
 אתר רשמי
  (למפת בוקרשט מוגדלת) התיאטרון היהודי הממלכתי בבוקרשט(למפת בוקרשט רגילה) התיאטרון היהודי הממלכתי בבוקרשט
 
התיאטרון היהודי הממלכתי בבוקרשט (ברומנית: Teatrul Evreiesc de Stat; ביידיש: דאס בוקארעשטער יידישע מלוכה טעאטער (יי.מ.ט)) הוא תיאטרון ביידיש הפועל בבוקרשט בירת רומניה החל משנת 1948. התיאטרון הוא מוסד ממלכתי, ומייצג מסורת של מעל מאה שנות תיאטרון יידיש ברומניה, החל מהלהקה של אברהם גולדפדן ביאשי. התיאטרון שוכן באותו הבניין ("אולם באראשאום"), שבו פעל בשנות הרדיפות הגזעניות נגד היהודים בשנים 1940–1944 וזמן קצר אחר כך התיאטרון היהודי באראשאום – להקה שאולצה על ידי השלטון להציג רק הצגות ברומנית ומאת מחזאים לא רומנים. להקה זו קלטה בזמנו שחקנים ואמנים יהודים רבים, שסולקו מכל מוסדות התרבות והתיאטראות האחרים שברומניה.
התיאטרון היהודי הממלכתי בבוקרשט מתמחה במחזות מן הרפרטואר ביידיש, מחזות מן הרפרטואר העולמי שתורגמו ליידיש או יצירות הקשורות לנושאים יהודיים. מפני שהציבור דוברי היידיש ברומניה פחת בצורה מסיבית לאורך השנים מסיבות תרבותיות (המעבר לשפה הרומנית) והגירה, ההצגות מלוות החל משנות ה-1970 בתרגום סימולטני לרומנית. התיאטרון ממשיך לפעול למרות שבכלל האוכלוסייה היהודית ברומניה מונה בהתחלת המאה ה-21 רק אלפים ספורים. אולם הצגותיו מושכות גם קהל רומני לא יהודי ותיירים.
תולדותיו

אחרי נפילת המשטר הצבאי-פאשיסטי של אנטונסקו באוגוסט 1944 הותרו שוב הצגות ביידיש ברומניה.
חלק גדול משחקני התיאטרון ברומנית "באראשואם" נקלטו בלהקת תיאטרון הרביו הרומני "אקסלסיור -אלהמברה".
באוקטובר 1945 האגודה לתרבות יידיש "איקוף" הקימה להקה חדשה על טהרת היידיש בשם "תיאטרון איקוף".
שהתחילה לפעול בבניין שהשתייך קודם לכן לתיאטרון באראשאום.
כשבשנת 1948 אסר המשטר הקומוניסטי על קיומם של מסודות תרבות פרטיים, כולל תיאטראות פרטיים, האגודה "איקוף" בשיתוף פעולה עם "הוועד הדמוקרטי היהודי", אז ארגון יהודי רשמי בחסות השלטון, יזמו הקמתו ב-1 באוגוסט 1948 של תיאטרון ממלכתי יהודי שנועד להצגות רפרטואר ביידיש.
במקביל בשנים 1949–1964 פעל גם בעיר יאשי תיאטרון יהודי ממלכתי נוסף.
החל משנת 1955 ניהל את התיאטרון פרנץ יוזף אאורבך שעשה מאמצים בנסיבות משטר הצנזורה הקומוניסטי לשפר את הרפרטואר ולגוון את פעילות המוסד. בשנים 1955–1960 החזיק התיאטרון סטודיו לשחקנים צעירים.
בשנים 1954–1956 בניין התיאטרון שופץ, בין השאר נבנתה בו במה חדשה. בשנות השיפוץ הלהקה שיחקה על במות של תיאטראות אחרים בבוקרשט.
בשנת 1968 ערך התיאטרון היהודי בבוקרשט את סיורו הראשון בחו"ל, לישראל. בשנות ה-1970 הותקנו אזניות תרגום סימולטני לרומנית. בשנת 1972 ערכה הלהקה את סיורה הראשון בארצות הברית וקנדה.
בשנות ה-1960–1970 בלטה גם תרומתו של המזכיר הספרותי של התיאטרון, ישראל ברקוביץ', שהתשדל להרחיב את הרפרטואר על ידי תרגומים ממחזאות העולמית, ביניהם "ואוריאל ד'אקושטה" מאת קרל גוצקו (1964), "אלוף הבונים מאת איבסן (1972), הוא כתב גם מחזות מקוריים כמו "חוט הזהב" (1963) על חייו ופעלו של אברהם גולדפדן, "א שנירל פערל" (1967) מופע רביו שכלל חמישים שירים מהמורשת היידית.
במהלך שנות קיומו על במת התיאטרון הופיעו שורה ארוכה של שחקנים ושחקניות, ביניהם סבילה פסטור, דינה קניג, מאוריצ'יו סקלר, סמואל פישלר, סיידי גליק, מאנו ריפל, אברם ניימרק, רוחלה הלר-שפירא, נושה גרופ-סטויאן, מרצ'ל פינקלסקו, לאוני ולדמן-אליאד, קרול מרקוביץ', טריסי אברמוביץ', רודי רוזנפלד, בבה לופו ברקוביץ', מיה מורגנשטרן, רוקסנה גוטמן ואחרים.
נכון לעכשיו התיאטרון ממומן על ידי עיריית בוקרשט. יחד עם המוזאון היהודי הסמוך התיאטרון היהודי נמנה עם המוסדות היהודים המרשימים של העיר. החל משנת 2012 מנהלת את התיאטרון השחקנית מיה מורגנשטרן.
הבניין

הבניין של התיאטרון נבנה במאה ה-19 מיוזמתו של ד"ר יולוס ברש שרכש את המגרש אז בלב לבה של השכונה היהודית בבוקרשט. תחילה הייתה כוונתו להקים בו בית חולים אך בסופו של דבר התאחסן בו בית תרבות.
בשנים 1954–1955 בימי המשטר הקומוניסטי הבניין שופץ. אחרי נפילת השלטון הקומוניסטי, בשנת 1990 החזירה הממשלה הרומנית את הבניין לקהילה היהודית הקטנה שנארה בבוקרשט. התיאטרון עצמו נשאר מוסד תרבות ממלכתי מסובסד על ידי עיריית בוקרשט. מהעדר אמצעים לשפץ את הבית בשנת 2005 שקלה הקהילה היהודית יחד עם הקרן היהודית קריטאטיה להחזיר את הבניין לעירייה אך זאת דחתה את ההצעה, גם כן מחמת חוסר תקציב לאחזקתה ולשיפוצים.
בהתחלה הבניין כלל שני אולמות - אחד בקומת קרקע והשני בקומה א, אבל בשנים האחרונות הופעל אולם אחד בלבד בן 300 מושבים, מצויד עם מתקני סאונד ומיזוג אוויר, מתקן לתרגומים סימולטניים על ידי אוזניות. האולם הושכר לעיתים לצורך קיומם של אירועים שונים. בימינו הבניין מוכר כמורשת היסטורית של רומניה.
בסופה בשבת 25 בינואר 2014 ניזוק גג התיאטרון כשנפל ממנו קטע של 80 מטר מרובע. הבמה הוצפה במים שחדרו עד למרתף. כעת הבניין נמצא בשיפוצים מתמשכים ועד לסיום העבודות מופעי התיאטרון מתקיימים באולמות אחרים בעיר.
הנצחה

קיומו ופעילותו של תיאטרון זה מונצחים במוזיאון התיאטרון היהודי ברומניה שביאשי.
הערות שוליים

↑  wikipedia, Romanian Jewish Theater Roof Collapses After Heavy Snow, The Forward (באנגלית אמריקאית)
| --- | --- |
בקרת זהויות :  NLI: 987007268834805171  GND: 5524014-8  ISNI: 0000 0001 2215 3102  LCCN: no2010149956  SELIBR: 243146  VIAF: 124750769   WorldCat (עם VIAF): 124750769 
שער בתיאטרון הממלכתי היהודי בבוקרשט בשנת 2002 עם מודעה על המופע עם המחזה "הדיבוק" מאת ש. אנ-סקי
ויקיפדיה האפריקאנס

| --- | --- |


 סוג:  אנציקלופדיית אינטרנט חופשית
 הקמה:  16 בנובמבר 2001 
 בעלות:  קרן ויקימדיה 
 שפה:  אפריקאנס 
 הרשמה:  לא חובה
 ערכים:  118,745
 https://af.wikipedia.org/ 
 הסטטיסטיקה של ויקיפדיה האפריקאנס
  סטטיסטיקת צפיות של ויקיפדיה האפריקאנס ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה האפריקאנס היא הגרסה באפריקאנס של אנציקלופדיית האינטרנט "ויקיפדיה", המנוהלת ומתופעלת בידי קרן ויקימדיה. המיזם החל לפעול ב-16 בנובמבר 2001, והוא מיזם ויקיפדיה ה-11 שנוצר.
נכון ל-2 באוקטובר 2024 ישנם בוויקיפדיה האפריקאנס 118,745 ערכים ו-182 משתמשים פעילים.
ביקורים ועריכות

בתקופה שבין 1 ביולי 2009 ל-30 בספטמבר 2013 הביקורים בוויקיפדיה האפריקאנס ממדינות שונות התחלקו כך:
דרום אפריקה דרום אפריקה (64%)
ארצות הברית ארצות הברית (5.5%)
גרמניה גרמניה (4.1%)
אבני דרך

| מספר ערכים | תאריך |
| --- | --- |
ערך ראשון: נובמבר 2001
50 ערכים: אוגוסט 2002
100 ערכים: אפריל 2003
250 ערכים: אוגוסט 2003
500 ערכים: נובמבר 2003
1,000 ערכים: ינואר 2004
2,500 ערכים: מרץ 2004
5,000 ערכים: מרץ 2006
10,000 ערכים: 29 בדצמבר 2007
15,000 ערכים: 7 במאי 2010
20,000 ערכים: 11 בנובמבר 2011
25,000 ערכים: 27 בנובמבר 2012
30,000: 21 בינואר 2014
35,000 ערכים: 5 באפריל 2015
40,000 ערכים: 8 באוגוסט 2016
45,000 ערכים: 28 במאי 2017
48,000 ערכים: 18 בדצמבר 2017
50,000 ערכים: 15 יוני 2018
הערות שוליים

↑  כרונולוגיה של ויקיפדיה בשנת 2001, בוויקיפדיה האנגלית
↑  All Wikipedias ordered by number of articles.
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
איור המציג דמויות מפתח בוויקיפדיה האפריקאנס. נוצר ביולי 2015 והוצג בוויקימניה במקסיקו סיטי.
ולדימיר טאטלין

| --- | --- |

 לידה:  16 בדצמבר 1885 (יוליאני) חרקוב, האימפריה הרוסית 
 פטירה:  31 במאי 1953 (בגיל 67) מוסקבה, ברה"מ 
 מקום קבורה:  שקר 
 מקום לימודים:  בית הספר לאמנות של פנזה 
 תחום יצירה:  ציור, פיסול, אדריכלות, הדפס 
 זרם באמנות:  קונסטרוקטיביזם 
 הושפע על ידי:  Dmytro Bezperchy 
 יצירות ידועות:  מונומנט לאינטרנציונאל השלישי 
 צאצאים:  Anatoly Romov 
 
דגם של מונומנט לאינטרנציונאל השלישי.
ולדימיר יבגראפוביץ' טאטלין (ברוסית: Владимир Евграфович Татлин; ‏28 בדצמבר 1885 (על פי הלוח הגרגוריאני; על פי הלוח היוליאני נולד ב-16 בדצמבר) – 31 במאי 1953) היה צייר ואדריכל רוסי וסובייטי. טאטלין היה אחד האמנים המובילים את תנועת האוונגארד הרוסי בשנות ה-20 של המאה ה-20, לצד קזימיר מלביץ', ומראשי תנועת האמנות הקונסטרוקטיביסטית. יצירתו הידועה ביותר היא התוכנית שהכין עבור המונומנט לאינטרנציונאל השלישי, אשר לא יצא אל הפועל.
ביוגרפיה

טאטלין נולד בחארקיב שבדרום-מערב האימפריה הרוסית (כיום אוקראינה), והיה בנו של מהנדס רכבות ומשורר. עבד כמלח בטרם החל את לימודי האמנות בבית הספר לציור, פיסול ואדריכלות של מוסקבה.
פרסומו של טאטלין החל בעקבות תכנון המונומנט לאינטרנציונאל השלישי בשנת 1920. מבנה זה, שתוכנן להיות גורד שחקים עשוי פלדה וזכוכית, שגובהו המתוכנן היה צפוי להיות 400 מטר, כ-100 מטרים גבוה יותר ממגדל אייפל. המבנה אמור היה לכלול שלושה מבנים אשר יסתובבו על צירם בקצב שונה - המבנה הראשון, קובייתי בצורתו, היה אמור להסתובב על צירו פעם בשנה; המבנה השני, פירמידה, היה אמור להסתובב על צירו פעם בחודש; והשלישי, מבנה מעגלי, אמור היה להסתובב על צירו פעם ביום.
בשנת 1932 אורגנה תערוכה מעבודות שלו. לאור כך שהשלטון לא תמך באמנות שלו, זה הייתה התערוכה האחרונה שלו.
טאטלין נחשב לאבי הסגנון הקונסטרוקטיבי באמנות, ותבליטי העץ והברזל שנוצרו על ידו היוו הפרה בוטה של המוסכמות של האמנות הרוסית. פעל גם בתחום האופנה ויצר חפצים שימושיים.
טאטלין נפטר ב-1953 ונקבר בבית הקברות נובודוויצ'י שבמוסקבה.
ויקירפואה

| --- | --- |

 סוג:  אתר אינטרנט מבוסס ויקי
 בשיתוף עם:  איגוד רופאי המשפחה בישראל
 תקופת הפעילות:  2011–הווה (כ־13 שנים) 
 שירותים עיקריים:  להציג ידע רפואי נגיש שנכתב על ידי אנשי מקצוע מתחום מדעי הבריאות והרפואה
 www.wikirefua.org.il
 
ויקירפואה היא מיזם ואתר אינטרנט מבוסס ויקי ישראלי של איגוד רופאי המשפחה בישראל בשיתוף רשת רפואה שהוקם ב-2011. המיזם הוקם במטרה להציג ידע רפואי בתבנית חופשית ונגישה לכל, ברוח מיזם ויקיפדיה ולספק מידע רפואי אמין וזמין לרופאי המשפחה ולשאר מקצועות הרפואה. הוא פועל ללא כוונת רווח. בתחילת 2020 היו באתר מעל ל-3600 דפי תוכן. בשנת 2024 רשומים 6781 עורכים.
ויקירפואה מיועדת לשתף לעדכן במידע המעודכן והמתחדש לרופא המשפחה ולרופא הראשוני, לרופאים מומחים, בעיקר בתחומים בהם אינם עוסקים באופן שוטף, לאנשי מקצועות הרפואה ולכל מי שמעוניין ברפואה ובריאות.
להבדיל מוויקיפדיה, את הערכים באתר ויקירפואה יכולים ליצור ולערוך רק אנשי מקצוע מתחום מדעי הבריאות והרפואה.
הכותבים והעורכים בוויקירפואה הם רופאים או בעלי תואר אקדמי מקביל כמו PhD והם מזוהים בשמם המלא.
המיזם מאפשר להציג חילוקי דעות בנושאים השונים.
המיזם הוקם ביוזמת יו"ר איגוד רופאי המשפחה בישראל פרופ' שלמה וינקר שהוא גם העורך האחראי וד"ר רמי טמיר. המימון הראשוני התקבל כמענק לימודי מחברות המכירות בחשיבות המיזם ומוגדרות כידידי ויקירפואה. בהמשך מתוכננת הופעת מודעות פרסום טקסטואליות צמודות תוכן בדומה למודעות גוגל שיציגו מידע פרסומי רלוונטי.
ויקיפדיה הארמנית

| --- | --- |


 סוג:  אנציקלופדיית אינטרנט חופשית
 הקמה:  פברואר 2005 
 בעלות:  קרן ויקימדיה 
 שפה:  ארמנית מזרחית 
 הרשמה:  לא חובה
 ערכים:  313,068
 https://hy.wikipedia.org/ 
 הסטטיסטיקה של ויקיפדיה הארמנית
  סטטיסטיקת צפיות של ויקיפדיה הארמנית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הארמנית (בארמנית: Հայերեն Վիքիպեդիա) היא הגרסה בשפה הארמנית של ויקיפדיה. היא נוצרה בפברואר 2003, אולם התחילה להתפתח בשנת 2005. שמה שונה ב-5 ביולי 2012.
ב-2 בדצמבר 2013 הגיע האתר ל-200,000 ערכים.
נכון ל-2 באוקטובר 2024 ישנם בוויקיפדיה הארמנית 313,068 ערכים ו-400 משתמשים פעילים.
שפה

השפה הארמנית היא בעיקרה הניב הארמני המזרחי. עם זאת, ויקיפדיה הארמנית מכילה גם תוכן בניב הארמני המערבי, אשר מדובר בעיקר בקרב ארמנים גולים ממדינתם.
לערכים מסוימים בוויקיפדיה הארמנית יש גרסאות נפרדות בניבים השונים. במקרים אלו, גרסת הניב המשני של הערכים ממוקמת בפינה הימנית העליונה של הערך בניב העיקרי.
היסטוריה > "ערך מאת כל ארמני"

ב-24 במרץ 2014 השיקו ביחד קרן ויקימדיה הארמנית ומערכת התוכנית "הגורם האנושי" (ארמנית: «Մարդկային գործոն») את קמפיין "ערך מאת כל ארמני" (מילולית: ארמני אחד, ערך אחד; ארמנית: «Մեկ հայ՝ մեկ հոդված»), והקמפיין הועלה בכמה תחנות טלוויזיה ארמניות. מטרת הקמפיין הייתה להגדיל את ערכיה של ויקיפדיה הארמנית בכמות ובאיכות. בנוסף להרחבת הנוכחות של דוברי ארמנית בוויקיפדיה, המטרה הייתה להעלות את הרמה של כל ערכים כדי שיסקרו את ההיסטוריה העשירה של העם הארמני, לצד מקומם של הארמנים בעולם היום.
מארגני הפרויקט קיוו לפגישות בין נציגי מדע, אמנות ותרבות, במטרה להכיר אותם עם מסורת הוויקי ולגרום להם לתרום לפיתוח ויקיפדיה הארמנית.
הקמפיין הושק בתוכנית "הגורם האנושי" בתאריך 24 במרץ 2014 בטלוויזיה הארמנית, ובעקבותיה הופץ גם בערוצי מדיה נוספים.
מסיבת עיתונאים על הקמפיין נערכה ב-27 במרץ 2014.
ביולי 2014 דיווחה רשת BBC News כי בעקבות הקמפיין שנערך עקפה ויקיפדיה הארמנית מספר ויקיפדיות בשפות המדוברות במדינות סמוכות במספר הערכים שלה: בשעה שבוויקיפדיה הארמנית היו יותר מ-125,000 דפים, בוויקיפדיה האזרית היו כ-102,000 דפים ובוויקיפדיה הגאורגית כ-84,000 דפים.[דרוש מקור]
הקמפיין נתמך גם על ידי ממשלת ארמניה. שר החינוך הארמני ארמן אשותיאן הצהיר בפומבי כי "ערך מאת כל ארמני – אני בהחלט עושה את זה ואני מאמין שגם אתה". שר הביטחון הארמני סיראן אוהניאן הודיע כי הוא יצר ערך על צבא ארמניה.
הערות שוליים

↑  סדר יצירת הוויקיפדיות, ויקימדיה
↑  דיון בעניין שינוי השם, באתר ויקיפדיה הארמנית (בארמנית)
↑  ויקיפדיה שוקלת אפשרות לשינוי שמה, באתר סוכנות הידיעות הארמנית, ‏13 בפברואר 2012 (בארמנית)
↑  All Wikipedias ordered by number of articles.
↑  תוכן מסיבת העיתונאים באתר ויקימדיה (בארמנית) (ארכיון האינטרנט)
↑  ארמניה: אזרחים דחקו בכל אחד לכתוב בוויקיפדיה, באתר BBC, ‏31-07-2014 (באנגלית)
↑  הארמנים התבקשו לכתוב ערכים בוויקיפדיה על התרבות הארמנית, באתר הגרדיאן, ‏01-08-2014 (באנגלית)
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
הלוגו של ויקיפדיה הארמנית לרגל ההגעה ל-100,000 ערכים